Farevarslene står i kø før helgen: – Ha med mat og klær i bilen. 
Store mengder snø, regn, overvann og kraftige vindkast. Skal du ut og reise i helgen må du være forberedt på krevende kjøreforhold.  Planlegger du en tur til fjells? Da er det greit å vite at det som kommer som regn i lavlandet på Østlandet, kan bli til vindkast, snøfokk og store mengder snø. Mye snø også, spesielt i indre strøk av Telemark, Vestfold, Viken og Innlandet.  – I fjellområdene opp i 400–500 meter høyde kan det komme opp mot 40 cm snø i løpet av fredagen, sier meteorolog Martin Granerød. 

Meteorologisk institutt har utstedt gult farevarsel for snøfokk i fjellet fra fredag til lørdag morgen. Spesielt på Sørlandet, Østlandet og i fjellet kan det være krevende å sitte bak rattet. Flere fjelloverganger kan bli stengt, og uværet har allerede ført til kolonnekjøring på Hardangervidda og Haukelifjell.  De krevende kjøreforholdene gjør at Statens vegvesen har gått ut med en oppfordring:  – Ha varme klær, mat og drikke i bilen, særlig om du skal over fjellet eller på langtur, skriver Veivesenet i en pressemelding.

I lavereliggende strøk vil derimot temperaturen stige. Fredag, lørdag og søndag vil det kunne komme store nedbørsmengder i form av regn.  – Spesielt i Oslo blir det mye regn i dagene fremover, sier meteorolog Martin Granerød. 

– Vi kan ende opp mot 300 millimeter regn på det aller meste. Det er en god regn- og skikkelig høstdag.  Stengte veier og overvann Norges vassdrags- og energidirektorat (NVE) forventer stengte veier og omfattende oversvømmelser på Østlandet.  – Vi forventer en økning av vannføringer i bekker og elver fra torsdag og fredag. Det kan bety stengte veier på grunn av overvann, sier Ina Storteig, flomvakt i Norges vassdrags- og energidirektoratet.  – En del forebyggende arbeid som rensing av sluk og grøfter blir viktig for de regnmengde som kommer. Vi håper det kan unngå stengte veier og ødeleggelser, sier Storteig.  I resten av landet blir det mye vind – spesielt i Nordland. Meteorologisk institutt har sendt ut kraftige advarsler mot vindkast. Spesielt lørdag da vindkastene kan komme opp i overkant av 30–35 meter pr. sekund.  – Det er nok vind til å flytte på løse gjenstander. 

Unntaket er Vestlandet.  De kan ifølge Meteorologisk institutt forvente 10–12 varmegrader og oppholdsvær.
Mye snø, regn, vind og overvann venter i Norge i helgen. Kjøreforhold kan bli tøffe, spesielt i fjellområdene. Meteorologisk institutt gir gult farevarsel for snøfokk. Reisende rådes til å pakke varme klær, mat og drikke i bilen. Østlandet kan oppleve oversvømmelser. Forebyggende arbeid som rensing av grøfter kan hjelpe. I Nordland ventes mye vind. Vestlandet får oppholdsvær.